Okresná prokuratúra Čadca 
Slovenských dobrovoľníkov 2749/12 A, 022 74 Čadca 4

Sp. zn. : Pv 786/12/5502	Čadca, 21.2.2013
EEČ : 2-37-29-2013

U Z N E S E N I E

Trestná vec:	obvinený XXXXX  
Prečin:	Ublíženie na zdraví podľa § 157 odsek 1 Trestného zákona číslo 300/2005 Zbierky zákonov v znení zákona číslo 313/2011 Zbierky zákonov

Rozhodol: 	prokurátorka Okresnej prokuratúry Čadca
Podľa § 220 odsek 1 Trestného poriadku schvaľujem zmier uzavretý medzi: 
obvineným:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
a
poškodenými:
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
2.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
Obsahom zmieru je:
a.	Peňažná suma určená na všeobecne prospešné účely: XXXXX € 
b.	Konkrétny adresát peňažnej sumy určenej na všeobecne prospešné účely: XXXXX XXXXX - XXXXX XXXXX, č. účtu: XXXXX, IČO: XXXXX: XXXXX € 
c.	Suma odovzdaná štátu na peňažnú pomoc obetiam trestnej činnosti: XXXXX € 

a súčasne podľa § 215 odsek 1 písmeno g) Trestného poriadku zastavujem trestné stíhanie obvineného
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
realizované policajtom Odb.kriminálnej polície OR PZ XXXXX pod spisovou značkou ORP-XXXXX.
Skutková veta:
dňa 24.08.2012 okolo 17.30 h viedol dodávkové motorové vozidlo zn.  FIAT DUCATO, ev. č.: XXXXX po ceste II/487 v XXXXX, okr. XXXXX, smerom do XXXXX, pričom pri odbočovaní vľavo na miestnu komunikáciu do časti zv. XXXXX nedal prednosť a vošiel do koridoru pohybu oproti idúcemu motocyklu zn. KAWASAKI 750, ev. č.: XXXXX, ktorý riadil XXXXX smerom od XXXXX, čím došlo k nárazu motocykla do pravej zadnej bočnej časti vozidla FIAT DUCATO a čím poškodenému XXXXX spôsobil zranenia: trieštivú zlomeninu tela pravej stehnovej kosti, trieštivú vnútro- kĺbovú zlomeninu horného konca píšťaly vpravo zasahujúcu do kolenného kĺbu a trieštivú zlomeninu ihlice vpravo s poruchou zdravia 8 mesiacov. 
Odôvodnenie: 
Uznesením povereného príslušníka Okresného riaditeľstva PZ, ODI XXXXX pod ČVS:ORP-XXXXX z 24.08.2012. bolo podľa § 199 odsek 1 Trestného poriadku začaté trestné stíhanie a následne uznesením vyšetrovateľa Okresného riaditeľstva PZ, OKP XXXXX pod ČVS:ORP-XXXXX z 30.10.2012 bolo podľa § 206 odsek 1 Trestného poriadku vznesené obvinenie XXXXX, nar. XXXXX, pre prečin ublíženia na zdraví podľa § 157 odsek 1 Trestného zákona, na tom skutkovom základe, ako je uvedené vo výrokovej časti predmetného uznesenia. 

Preskúmaním príslušného spisového materiálu som zistila, že v predmetnej veci  sa  koná  o trestnom čine, na  ktorý zákon ustanovuje trest odňatia slobody, ktorého horná hranica neprevyšuje hranicu stanovenú v ustanovení § 220 odsek 1 Trestného poriadku

Obvinený XXXXX uzatvoril dňa 12.02.2013 zmier s poškodenými XXXXX a XXXXX, v rámci ktorého obvinený  písomne vyhlásil, že spáchal skutok, za ktorý je trestne stíhaný a  toto vyhlásenie vykonal slobodne, vážne, zrozumiteľne a určito. Písomné vyhlásenie tvorí súčasť zmieru.

Poškodený XXXXX uviedol, že nárok na náhradu škody za spôsobené zranenie a majetkovú škodu si bude uplatňovať cestou Poisťovne Kooperatíva, a. s. z povinného zmluvného poistenia motorového vozidla, s ktorým obvinený spôsobil dopravnú nehodu.

Poškodený XXXXX si voči obvinenému neuplatňuje nárok na náhradu žiadnej škody. 

Obvinený XXXXX dňa 20.02.2013 vložil do pokladne Okresnej prokuratúry XXXXX sumu XXXXX € určenú na všeobecne prospešné účely, z toho 50 %, t. j.  XXXXX € na peňažnú pomoc obetiam trestnej činnosti a 50 %, t. j. XXXXX € na účet
XXXXX - XXXXX XXXXX číslo účtu: 
XXXXX  IČO: XXXXX: XXXXX €.
	Táto suma je primeraná závažnosti spáchaného trestného činu. 

		Obvinený a poškodení zhodne prehlásili, že  zmier uzavreli slobodne a vážne, s obsahom zmieru, ktorému porozumeli, bez výhrad súhlasia a zmier obsahuje ich skutočnú vôľu, o prejave a obsahu ktorej  v budúcnosti nemôžu vzniknúť žiadne pochybnosti. 
  
		Podľa § 220 odsek 1 Trestného poriadku  v konaní o prečine, na ktorý zákon ustanovuje trest odňatia slobody, ktorého horná hranica neprevyšuje päť rokov, môže prokurátor so súhlasom obvineného a poškodeného rozhodnúť o schválení zmieru a zastaviť trestné stíhanie, ak obvinený
 a) vyhlási, že spáchal skutok, za ktorý je stíhaný, a nie sú odôvodnené pochybnosti o tom, že jeho vyhlásenie bolo vykonané slobodne, vážne a určito,
 b) nahradil škodu, pokiaľ bola činom spôsobená, alebo urobil iné opatrenia na náhradu škody, alebo inak odstránil ujmu vzniknutú trestným činom, a
 c) zloží na účet súdu a v prípravnom konaní na účet prokuratúry peňažnú sumu určenú konkrétnemu adresátovi na všeobecne prospešné účely, a táto peňažná suma nie je zrejme neprimeraná závažnosti spáchaného trestného činu a vzhľadom na povahu a závažnosť spáchaného činu, na mieru akou bol trestným činom dotknutý verejný záujem, na osobu obvineného a na jeho osobné a majetkové pomery považuje takýto spôsob rozhodnutia za dostačujúci.

Obvinený XXXXX doposiaľ súdne trestaný nebol. Podľa správy OR PZ v XXXXX v evidencii priestupkov nemá žiadny záznam. Vo výpise z evidenčnej karty vodiča má uvedený 1 záznam - blokovú pokutu. 

Zákon za prečin ublíženia na zdraví podľa § 157 ods. 1 Trestného zákona dovoľuje uložiť trest odňatia slobody až na  dva roky.

Vzhľadom na povahu a závažnosť spáchaného činu, na mieru akou bol trestným činom dotknutý verejný záujem, na osobu obvineného a na jeho osobné a majetkové pomery som dospela k záveru, že boli splnené zákonné podmienky pre postup podľa § 220 ods. 1 Trestného poriadku. 

Podľa § 215 ods. 1 písm. g/ Trestného poriadku prokurátor zastaví trestné stíhanie, ak sa schváli zmier medzi obvineným a poškodeným. 

Na základe hore uvedeného som preto rozhodla tak, ako je uvedené vo výrokovej časti rozhodnutia. 
Poučenie: 
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Trestného poriadku).

Mgr. Janka Švaňová
prokurátorka